2021 m. d.

Paslaugų viešojo pirkimo-pardavimo sutarties Nr.

1 priedas

**TECHNINė SPECIFIKACIJA**

1. **PIRKIMO OBJEKTAS**
   1. Informatikos ir ryšių departamentas prie Lietuvos Respublikos vidaus reikalų ministerijos (toliau – Klientas arba Informatikos ir ryšių departamentas) įmonės kodas 188774822, adresas Šventaragio g. 2, LT-01510 Vilnius, numato įsigyti Vidaus reikalų srities (toliau – VRS) registrų ir informacinių sistemų taikomosios programinės įrangos (nurodytos 1 lentelėje) priežiūros paslaugas.
   2. Pirkimo objektas - VRS registrų ir informacinių sistemų taikomosios programinės įrangos priežiūros paslaugos (toliau – paslaugos). Perkamų paslaugų apimtis – iki 4700 paslaugų teikimo valandų. Paslaugas sudaro:
      1. VRS registrų ir informacinių sistemų taikomosios programinės įrangos sutrikimų šalinimas (iki 1000 val.);
      2. VRS registrų ir informacinių sistemų taikomosios programinės įrangos atnaujinimas (iki 3700 val.).
   3. Klientas paslaugas įsigys pagal poreikį ir neįsipareigoja įsigyti visos apimties paslaugų.
   4. Paslaugos turi būti suteiktos Informatikos ir ryšių departamente, adresu Šventaragio g. 2, Vilnius, Lietuva.
   5. Paslaugų teikimo terminas – 36 mėnesiai nuo sutarties įsigaliojimo dienos.
   6. Pirkimas susijęs su nacionaliniu saugumu, todėl tiekėjas turės užtikrinti, kad teikdamas paslaugas, nekels grėsmės nacionaliniam saugumui.

**1 lentelė. „VRS registrai ir informacinės sistemos, kurių taikomajai programinei įrangai perkamos paslaugos”**

|  |  |  |
| --- | --- | --- |
| **VRS registrai ir informacinės sistemos** | **Taikomoji programinė įranga** | **Sąveikos su kitais registrais ir informacinėmis sistemomis technologija** |
| Užsieniečių registras (UR) | Oracle Forms 10g ir Reports 10g.  *Oracle* branduolio procedūrų paketai,  Java EE 6,  Java EE 7,  Spring,  Hibernate,  JSF PrimeFaces,  Java Server Pages (JSP)  DBVS *Oracle* 10.2.0.5 | *„Oracle materialized view“* mechanizmas,  Oracle branduolio procedūrų paketai,  REST žiniatinklio paslaugos (Web Service),  SOAP žiniatinklio paslaugos (Web Service),  HTTP užklausos |
| Viešųjų paslaugų, susijusių su asmens ir kitų dokumentų išdavimu, konsultavimu, teikimo Lietuvos Respublikos piliečiams ir užsieniečiams informacinės sistemos (EPEKIS) | *Oracle* branduolio procedūrų paketai,  Java EE 6,  Java EE 7,  Spring,  Hibernate,  Java Server Pages (JSP)  DBVS *Oracle* 12.2.0.1 | *„Oracle materialized view“* mechanizmas,  Oracle branduolio procedūrų paketai,  REST žiniatinklio paslaugos (Web Service),  SOAP žiniatinklio paslaugos (Web Service) |
| Ieškomų asmenų, neatpažintų lavonų ir nežinomų bejėgių asmenų žinybinis registras (IAŽR) | *Java Persistence* API (JPA),  Java Server Faces (JSF),  Application Development Framework (ADF),  Eclipse,  Birt,  Oracle branduolio procedūrų paketai,  DBVS *Oracle* 12.2.0.1 | *„Oracle materialized view“* mechanizmas,  Oracle branduolio procedūrų paketai,  SOAP žiniatinklio paslaugos (Web Service) |
| Įtariamųjų, kaltinamųjų ir nuteistų registras (ĮKNR)\* | Oracle Forms 12c ir Reports 12c  Oracle branduolio procedūrų paketai,  Oracle Business Intelligence Standard Edition One,  Java SE,  Java Server Pages (JSP),  Spring,  Java 2 Platform Enterprise Edition (J2EE),  DBVS *Oracle* 12.1.0.2 | Oracle branduolio procedūrų paketai,  „Oracle materialized view“ mechanizmas,  SOAP žiniatinklio paslaugos ( Web Service),  HTTP užklausos |
| Nusikalstamų veikų žinybinis registras (NVŽR)\*\* | Oracle Forms 12c ir Reports 12c  Oracle branduolio procedūrų paketai,  Oracle Advanced Queuing (AQ),  Java Message Service (JMS) ,  JAX-WS 2.0 bei Glassfish Metro 1.5 technologijas,  Apache iBATIS 2.3.4 technologiją,  ESRI ArcGIS  DBVS *Oracle* 12.1.0.2 | Oracle branduolio procedūrų paketai,  SOAP žiniatinklio paslaugos ( Web Service),  REST žiniatinklio paslaugos (Web Service),  HTTP užklausos |
| Habitoskopinių duomenų registras (HDR) | Java Servlet,  ZK AJAX (framework)  DBVS *Oracle* 12.2.0.1 | Oracle branduolio procedūrų paketai,  SOAP žiniatinklio paslaugos ( Web Service),  „Oracle materialized view“ mechanizmas |
| VRS CDB naudotojų administravimo posistemė (ADMIN) | Oracle Forms 12c  *Oracle* branduolio procedūrų paketai,  Oracle Internet Directory  DBVS *Oracle* 12.2.0.1 | Oracle branduolio procedūrų paketai,  REST žiniatinklio paslaugos (Web Service) |
| VRS CDB naudotojų auditavimo posistemė (AUDIT) | Apache Wicket,  Java Servlet,  Java EE,  Oracle Advanced Queuing,  *Oracle* branduolio procedūrų paketai  DBVS *Oracle* 12.2.0.1 | Oracle branduolio procedūrų paketai,  SOAP žiniatinklio paslaugos (Web Service) |
| VRS Klasifikatorių tvarkymo posistemė (VRS KS) | Eclipse  Java Server Faces (JSF),  [Spring Framework](http://ru.wikipedia.org/wiki/Spring_Framework),  Java Persistence API (JPA)  DBVS *Oracle* 12.1.0.2 | Oracle branduolio procedūrų paketai,  Oracle materialized view“ mechanizmas |
| Adreso komponentų tvarkymo posistemė (AKTS) | Formspider ,  *Oracle* branduolio procedūrų paketai  DBVS *Oracle* 10.2.0.5 | *Oracle* branduolio procedūrų paketai,  „Oracle materialized view“ mechanizmas,  SOAP žiniatinklio paslaugos (Web Service) |

\*- Registro sąvoka apima registro ir jo funkcinių komponentų (Dokumentų valdymo sistema „Avilys“ (DVS), Teistumo (neteistumo) pažymų bei išrašų išdavimo posistemė (TPZ), Registro analizės ir ataskaitų funkcinis komponentas (AA FK), Registro elektroninių paslaugų portalas, integracijos su Europos nuosprendžių registrų informacine sistema modulis (ES FK)) taikomąją programinę įrangą ir duomenų bazes.

\*\*- Registro sąvoka apima registro ir jo funkcinių komponentų (Išorinis ir vidinis GIS modulis su žemėlapių naršykle, statistinių ataskaitų formavimo įrankis) taikomąją programinę įrangą ir duomenų bazes.

Kitų institucijų ir įstaigų duomenys, kurie būtini Lietuvos Respublikos vidaus reikalų ministerijos reguliavimo srities įstaigų funkcijoms vykdyti, gaunami:

* naudojant *„Oracle materialized view“* mechanizmą,
* HTTP protokolu parsisiunčiant XML, CSV formato bylas.

1. **VRS REGISTRŲ IR INFORMACINIŲ SISTEMŲ TAIKOMOSIOS PROGRAMINĖS ĮRANGOS SUTRIKIMŲ ŠALINIMAS**
   1. VRS registrų ir informacinių sistemų taikomosios programinės įrangos sutrikimų šalinimas susideda iš:
      1. sutrikimo priežasčių diagnostikos;
      2. sistemos veikimo atstatymo (sutrikimų šalinimo);
      3. sutrikimų prevencijos rekomendacijų pateikimo ir įgyvendinimo.
   2. Kliento atsakingi asmenys apie sutrikimus telefonu informuoja Paslaugų teikėjo atsakingus asmenis.
   3. Jeigu Kliento atsakingas asmuo registravo kreipinį Paslaugų teikėjo paslaugų valdymo sistemoje, Paslaugų teikėjui pakeitus kreipinio būseną arba pakomentavus kreipinį, Kliento atsakingas darbuotojas turi būti informuojamas raštu (el. paštu) apie įvykdytus kreipinio pakeitimus.
   4. Paslaugų teikėjas registruotas Paslaugų teikėjo paslaugų valdymo sistemoje identifikuotas klaidas ar funkcionalumo sutrikimus ištaiso: paprastas ir smulkias klaidas/funkcionalumo sutrikimus - ne ilgiau nei per 5 darbo dienas, kritines klaidas/funkcionalumo sutrikimus – ne ilgiau nei per 8 darbo val. nuo reakcijos laiko. Klaidų/funkcionalumo sutrikimų taisymo reakcijos laikas ne daugiau 1 darbo val.
      1. Kritinės klaidos – sutrikimai, kurie neleidžia naudotojams atlikti svarbių funkcijų, susijusių su registrų ar informacinių sistemų funkcionalumu (duomenų įvedimas, išsaugojimas, teikimas, dokumentų pasirašymas ir t.t.) arba registrų ar informacinės sistemos nepasiekiamumu.
      2. Paprastos klaidos – sutrikimai, kurie netrukdo naudotojams atlikti svarbių darbui reikalingų funkcijų. Negali būti taikoma pavienių vartotojų funkcijomis. Pvz.: funkcija neveikia tik vienam vartotojui.
      3. Smulkios klaidos – sutrikimai, trūkumai, iš esmės nekliudantys dirbti su registru ar informacine sistema.
   5. Jeigu dėl objektyvių priežasčių klaidos/funkcionalumo sutrikimo (įskaitant ir kritinės klaidos/sutrikimo) šalinimui reikalingas ilgesnis laikas, negu Paslaugų teikėjui numatyti laikai, dėl ilgesnio laiko susitariama atskiru, rašytiniu susitarimu.
2. **VRS REGISTRŲ IR INFORMACINIŲ SISTEMŲ TAIKOMOSIOS PROGRAMINĖS ĮRANGOS ATNAUJINIMAS**
   1. VRS registrų ir informacinių sistemų taikomosios programinės įrangos atnaujinimas susideda iš:
      1. taikomosios programinės įrangos funkcionalumo keitimo pasikeitus ar įsigaliojus naujiems Lietuvos Respublikos ar Europos Sąjungos teisės aktams;
      2. naudojamų taikomųjų programinių resursų optimizavimo;
      3. taikomosios programinės įrangos atnaujinimo diegiant didesnį duomenų saugumą atitinkančias duomenų keitimosi su kitais registrais ir informacinėmis sistemomis technologijas;
      4. taikomosios programinės įrangos suderinamumo paslaugų pereinant prie aukštesnės duomenų bazių valdymo sistemos, operacinės sistemos, aplikacijų serverio programinės įrangos versijos.
   2. Esant poreikiui modifikuoti programinę įrangą Kliento atsakingi asmenys el. paštu pateikia paraišką Paslaugų teikėjo atsakingiems asmenims. Atsakingi Paslaugų teikėjo ir Kliento specialistai suderina reikalavimų specifikaciją, paslaugų apimtis ir paslaugos įvykdymo terminą. Šie susitarimai užfiksuojami raštiškai ir tampa paraiškos priedu.
   3. Suteikus paslaugą pagal paraišką, turi būti atnaujinta VRS registrų ir informacinių sistemų esama dokumentacija taip, kad atspindėtų visus paslaugų vykdymo eigoje įgyvendintus pakeitimus.
3. **BENDRI REIKALAVIMAI PASLAUGŲ VYKDYMUI**
   1. Po sutrikimo atstatymo ar atnaujintas pagal poreikį funkcionalumas turi būti įkeltas į testavimo aplinką ir ištestuotas. Tik ištestuotas funkcionalumas keliamas į gamybinę aplinką.
   2. Paslaugų teikėjas privalės išeities tekstus perkelti į Kliento pateiktą programų išeities tekstų versijų kontrolės sistemos aplinką (toliau – SVN).
   3. Bet kokie programinės įrangos diegimai į testavimo ir darbinę aplinkas turi būti galimi tik iš SVN esančių išeities tekstų.
   4. Sutarties galiojimo laikotarpiu patobulintiems registrų ir informacinių sistemų funkcionalumams turi būti suteikta garantija ne trumpesniam kaip 12 mėnesių nuo perdavimo – priėmimo akto pasirašymo dienos laikotarpiui.
   5. Defektų, atsiradusių po tobulinimo darbų dėl Paslaugų teikėjo kaltės, šalinimas turi būti atliktas nemokamai ir neturi daryti įtakos kitoms teikiamoms paslaugoms (terminui, kainai ir kt.).
   6. Funkcionalumas įkeltas į gamybinę aplinką neturi sutrikdyti kitų sistemos/registro esančių funkcijų darbo. Jeigu įkeltas funkcionalumas sutrikdo esančių funkcijų darbą, laikoma, kad paslauga atlikta nekokybiškai. Sistemos/registro atstatymo darbus atlieka Paslaugų teikėjas savo lėšomis.
   7. Laikas, kurį Paslaugų teikėjas skiria Kliento VRS registrų ir informacinių sistemų funkcionalumo analizei bei paslaugų teikimą reglamentuojančių teisės aktų analizei, nėra apmokamas. Laikoma, jog Paslaugų teikėjas teikdamas paslaugas yra kompetentingas ir išmanantis aptarnaujamo produkto ypatybes ir specifiką.

|  |  |
| --- | --- |
| **KLIENTAS**  **Informatikos ir ryšių departamentas**  **prie Lietuvos Respublikos**  **vidaus reikalų ministerijos**  Direktorius  Tomas Stankevičius | **PASLAUGŲ TEIKĖJAS**  **UAB „Asseco Lietuva“**  Generalinis direktorius    Albertas Šermokas |