# PASLAUGŲ VIEŠOJO PIRKIMO–PARDAVIMO SUTARTIS

##### 2021 m. d. Nr.

Vilnius

**Informatikos ir ryšių departamentas prie Lietuvos Respublikos vidaus reikalų ministerijos** (toliau – **Klientas**), atstovaujamas direktoriaus Tomo Stankevičiaus, ir **UAB ,,Asseco Lietuva“** (toliau – **Paslaugų teikėjas**), atstovaujama generalinio direktoriaus Alberto Šermoko, toliau kartu ar atskirai vadinamos Šalimis, vadovaudamosi Turto valdymo ir ūkio departamento prie Lietuvos Respublikos vidaus reikalų ministerijos viešojo pirkimo komisijos 2021 m. balandžio 22 d. posėdžio protokolu Nr. P-IT-47, sudaro šią paslaugų viešojo pirkimo-pardavimo (paslaugų teikimo) sutartį (toliau – Sutartis).

**1. SUTARTIES DALYKAS**

1.1. Paslaugų teikėjas įsipareigoja Sutartyje nustatyta tvarka ir sąlygomis teikti Vidaus reikalų srities (toliau – VRS) registrų ir informacinių sistemų taikomosios programinės įrangos priežiūros paslaugas (toliau – paslaugos), kurių specifikacija nurodyta Sutarties priede – Techninėje specifikacijoje (toliau – Sutarties 1 priedas), o Klientas Sutartyje nustatyta tvarka ir sąlygomis įsipareigoja priimti tinkamai ir faktiškai suteiktas paslaugas ir sumokėti Paslaugų teikėjui už jas.

1.2. Sutarties galiojimo laikotarpiu patobulintiems registrų ir informacinių sistemų funkcionalumams yra suteikiama ne trumpesnė kaip 12 (dvylikos) mėnesių garantija nuo perdavimo – priėmimo akto pasirašymo dienos.

**2. SUTARTIES KAINA IR ATSISKAITYMO TVARKA**

2.1. Sutarties kaina – iki **267 289,00 Eur**(**dviejų šimtų šešiasdešimt septynių tūkstančių dviejų šimtų aštuoniasdešimt devynių eurų nulio centų**), įskaitant pridėtinės vertės mokestį (toliau – PVM). Detalios paslaugų kainos (įkainiai):

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Paslaugų pavadinimas** | **Maksi-malus valandų skaičius\*** | **Siūlomas valandinis įkainis** | | **Iš viso kaina, Eur be PVM (3x4)** | **Iš viso kaina, Eur su PVM (3x5)** |
| **Eur be PVM/val.** | **Eur su PVM/val.** |
| *1.* | *2.* | *3.* | *4.* | *5.* | *6.* | *7.* |
| 1. | VRS registrų ir informacinių sistemų taikomosios programinės įrangos sutrikimų šalinimas | 1000 | 47,00 | 56,87 | 47 000,00 | 56 870,00 |
| 2. | VRS registrų ir informacinių sistemų taikomosios programinės įrangos atnaujinimas | 3700 | 47,00 | 56,87 | 173 900,00 | 210 419,00 |
| **Sutarties kaina iš viso, Eur** | | | | | **220 900,00** | **267 289,00** |

\* Nurodytas maksimalus paslaugų kiekis, kuris gali būti įsigytas Sutarties vykdymo metu. Klientas neįsipareigoja, kad būtent toks kiekis bus įsigytas. Klientas paslaugas įsigys pagal poreikį.

2.2. Į Sutarties kainą/paslaugų kainas (įkainius) įskaitomi visi mokesčiai ir rinkliavos, išlaidos vertimo paslaugoms, garantinės priežiūros bei kitos išlaidos, susijusios su tinkamu Sutarties vykdymu (įskaitant ir PVM sąskaitų faktūrų / sąskaitų faktūrų teikimo elektroniniu būdu išlaidas).

2.3. Sutarties kaina/paslaugų kainos (įkainiai) negali būti keičiama/os per visą Sutarties galiojimo laiką, išskyrus Sutartyje numatytus atvejus.

2.4. Tinkamai ir faktiškai suteiktų paslaugų perdavimas ir priėmimas įforminamas paslaugų perdavimo–priėmimo aktais, kurie Sutartyje nustatyta tvarka pasirašomi Paslaugų teikėjo ir Kliento tik dėl tokių paslaugų, kurios atitinka Sutartyje ir Sutarties prieduose nurodytus reikalavimus.

2.5. Už tinkamai ir faktiškai suteiktas užsakomąsias paslaugas Klientas su Paslaugų teikėju atsiskaito mokėjimo pavedimu, pinigus pervesdamas į Sutartyje nurodytą Paslaugų teikėjo atsiskaitomąją sąskaitą ne vėliau kaip per 30 (trisdešimt) dienų nuo paslaugų priėmimo–perdavimo akto pasirašymo ir teisingos PVM sąskaitos-faktūros gavimo dienos.

2.6. Už per kalendorinį mėnesį tinkamai ir faktiškai suteiktas Sutarties 1 priedo 2 skyriuje nurodytas paslaugas Klientas atsiskaito mokėjimo pavedimu, pinigus pervesdamas į Sutartyje nurodytą Paslaugų teikėjo atsiskaitomąją sąskaitą ne vėliau kaip per 30 (trisdešimt) dienų nuo paslaugų perdavimo–priėmimo akto pasirašymo ir teisingos PVM sąskaitos-faktūros gavimo dienos.

2.7. Paslaugų teikėjas PVM sąskaitą faktūrą / sąskaitą faktūrą turi pateikti elektroniniu būdu, kaip numatyta Lietuvos Respublikos viešųjų pirkimų įstatymo 22 straipsnio 3 dalyje. Paslaugų teikėjui nepateikus PVM sąskaitos faktūros / sąskaitos faktūros elektroniniu būdu, Klientas turi teisę nevykdyti mokėjimo.

2.8. Sutarties 1 priedo 3 skyriuje nurodytos paslaugos (toliau – užsakomosios paslaugos) užsakomos esant poreikiui, vadovaujantis Sutarties 1 priedo 3 skyriuje nustatyta tvarka, užpildant Sutartyje nustatytos formos paraišką (Sutarties 4 priedas). Pagal kiekvieną paraišką atliktų paslaugų perdavimas–priėmimas įforminamas Sutartyje nustatytos formos perdavimo–priėmimo aktu (Sutarties 5 priedas), kurį pasirašo Klientas ir Paslaugų teikėjas.

2.9.Sutarties kaina/paslaugų kainos (įkainiai) Sutarties galiojimo laikotarpiu turi būti perskaičiuojama/os (didinama/os ar mažinama/os) pasikeitus (padidėjus ar sumažėjus) PVM tarifui, kuris turėjo tiesioginės įtakos Sutarties kainai/paslaugų kainoms (įkainiams). Šalims raštiškai susitarus ir ne vėliau kaip iki paskutinio paslaugų perdavimo–priėmimo akto pasirašymo dienos, perskaičiuojama/os tik ta/os Sutarties kainos dalis/paslaugų kainų (įkainių) dalys, kuriai/ioms turėjo įtakos pasikeitęs PVM tarifas ir tik pasikeitusio mokesčio dydžiu. Sutarties kainos/paslaugų kainų (įkainių) perskaičiavimą dėl pasikeitusio (padidėjusio ar sumažėjusio) PVM tarifo inicijuoja Paslaugų teikėjas, kreipdamasis į Klientą raštu, pateikdamas konkrečius skaičiavimus dėl pasikeitusio mokesčio įtakos Sutarties kainai/paslaugų kainoms (įkainiams). Klientas taip pat turi teisę inicijuoti Sutarties kainos/paslaugų kainų (įkainių) perskaičiavimą dėl pasikeitusio (padidėjusio ar sumažėjusio) PVM tarifo. Sutarties kainos/paslaugų kainų (įkainių) perskaičiavimas įforminamas Šalių pasirašomu susitarimu, kuriame užfiksuojama/os perskaičiuota/os Sutarties kaina/paslaugų kainos (įkainiai) bei šio perskaičiavimo įsigaliojimo sąlygos.

2.10.Sutarties kainai apskaičiuoti taikomas kainodaros būdas:fiksuotas įkainis su peržiūra.

**3. ŠALIŲ ĮSIPAREIGOJIMAI**

3.1. Paslaugų teikėjas įsipareigoja:

3.1.1.Sutartyje ir Sutarties 1 priede nustatyta tvarka, sąlygomis ir terminais teikti Sutarties ir Sutarties 1 priedo reikalavimus atitinkančias paslaugas iki kol bus išnaudota Sutarties 2.1 papunktyje nurodyta Sutarties kaina, bet ne ilgiau kaip 36 (trisdešimt šešis) mėnesius, adresu: Šventaragio g. 2, Vilnius;

3.1.2. tinkamai ir faktiškai suteikus paslaugas, pateikti Klientui pasirašytą paslaugų perdavimo–priėmimo aktą bei PVM sąskaitą faktūrą;

3.1.3. jei Paslaugų teikėjo specialistai nemoka lietuvių kalbos, vykdyti nuolatines vertimo žodžiu ir raštu paslaugas;

3.1.4. nuo užsakomųjų paslaugų perdavimo–priėmimo aktų pasirašymo dienos suteiktų paslaugų nuosavybės teisę perleisti Klientui;

3.1.5. ne vėliau kaip per 3 (tris) darbo dienas nuo Sutarties įsigaliojimo dienos paskirti asmenį, kuris būtų atsakingas už ryšių su Kliento paskirtu atstovu palaikymą;

3.1.6. nedelsdamas raštu informuoti Klientą:

3.1.6.1. jei laiku negali suteikti paslaugų;

3.1.6.2. apie pasikeitusius savo rekvizitus, teisinį statusą, paskirtą atstovą.

3.1.7. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos, deleguoti atstovą spręsti ginčo;

3.1.8. gavęs Sutarties 3.2.3 papunktyje numatytą Kliento raštišką atsisakymą priimti paslaugas, pašalinti paslaugų trūkumus per 3 (tris) darbo dienas nuo Kliento raštiškų pastabų gavimo dienos;

3.1.9. užtikrinti, kad visą Sutarties galiojimo laikotarpį paslaugas teiks šie specialistai: Darius Baronas (projekto vadovas); Audrius Kairys (programinės įrangosspecialistas); Peep Uus (WEB technologijų specialistas); Gediminas Reimeris (duomenų bazių specialistas); Violeta Stanislauskienė (informacinių sistemų (IS) integravimo ekspertė). Sutarties galiojimo metu nurodyti specialistai gali būti pakeisti kitais (specialistui susirgus, patyrus traumą, pakeitus darbovietę, atsisakius vykdyti funkcijas) tik gavus rašytinį Kliento sutikimą. Keičiamas specialistas turi atitikti šiuos kvalifikacinius reikalavimus:

|  |  |  |
| --- | --- | --- |
| **Eil.**  **Nr.** | **Kvalifikacijos reikalavimai** | **Atitiktį įrodantys dokumentai** |
| 1. | Paslaugų teikėjas privalo turėti kvalifikuotus specialistus (nurodytus šios lentelės 2-6 p.), atsakingus už Sutarties vykdymą, turinčius būtinas žinias ir patirtį, tai yra Paslaugų teikėjo siūlomi specialistai turi tenkinti žemiau nurodytus minimalius reikalavimus.  Vienas specialistas gali būti siūlomas atlikti daugiau kaip vieną žemiau nurodytą eksperto vaidmenį, t. y. gali būti siūlomas vykdyti daugiau nei vienos srities specialisto funkcijas, jei jo kvalifikacija atitinka konkrečiam specialistui keliamus reikalavimus. |  |
| 2. | Reikalavimai **projekto vadovui**:   1. per pastaruosius 3 metus yra vadovavęs (vadovauja) bent 1 (vienai) sėkmingai įvykdytai ar vykdomai informacinių sistemų ir/ar registrų priežiūros ir/arba atnaujinimo paslaugų teikimo sutarčiai;   2) turi tarptautiniu mastu pripažįstamą informacinių technologijų projektų valdymo kvalifikaciją, patvirtintą „Project Management Professional – PMP“ arba „CompTIA Project+“ arba Prince2 sertifikatu ar kitu lygiaverčiu sertifikatu. | 1) Paslaugų teikėjo siūlomų specialistų (ekspertų) sąrašas (BS 15.4 punkte nurodytu atveju užpildyti 2 lentelę formoje 6 TVŪD PD FK), nurodant poziciją į kurią siūlomas specialistas ir kurio specialisto reikalavimus atitinka. Lentelėje nurodyti kiekvieno siūlomo specialisto patirties, vykdant reikalavimuose nurodytas veiklas, aprašymą (vykdytos sutarties/projekto pavadinimas, data ir Nr., sutarties/projekto aprašymas, užsakovo duomenys, sutarties/projekto pradžia ir pabaiga (nurodant metus ir mėnesį), specialisto vykdytos veiklos, vaidmuo, atliktų paslaugų apimtis). Turi būti nurodyta tiek ir tokio pobūdžio sutarčių/projektų, kad pagal juose dirbtą laiką bei atliktas funkcijas, siūlomi specialistai turėtų pirkimo dokumentuose reikalaujamą patirtį;  2) specialistų (ekspertų) kvalifikaciją įrodančių, galiojančių nurodytų sertifikatų (arba lygiaverčių tarptautiniu mastu pripažįstamų, reikalaujamą kvalifikaciją patvirtinančių, dokumentų) ir kitų kvalifikaciją ir patirtį pagrindžiančių oficialių dokumentų kopijos;  3) Užsakovo patvirtinta pažyma, perdavimo-priėmimo aktas, sutarties ar kitų lygiaverčių dokumentų kopijos, patvirtinančios, kad siūlomos sutartys tinkamai įvykdytos ar tinkamai vykdomos;  4) Jeigu specialistas/ekspertas nėra Paslaugų teikėjo darbuotojas – dokumentas/ai, patvirtinantis/tys, specialisto (eksperto) esamus santykius su Paslaugų teikėju. Jei specialistas yra ne Paslaugų teikėjo darbuotojas, Paslaugų teikėjas privalo pateikti BS 7.2-7.3 punktuose nurodytą informaciją.  Pastabos.  Pateikiamo „lygiaverčio“ dokumento lygiavertiškumą įrodyti turi Paslaugų teikėjas. |
| 3. | Reikalavimai **programinės įrangosspecialistui**:   1. turi būti dalyvavęs ne mažiau kaip 1 (viename) sėkmingai įvykdytame (baigtame) projekte (sutartyje), susijusiame su informacinių sistemų ir/ar registrų priežiūra ir/arba atnaujinimu, vykdant registrų arba informacinių sistemų priežiūros ir/arba atnaujinimo darbus Oracle Forms ir Reports aplikacijų, Oracle branduolio procedūrų paketų arba lygiaverčių technologijų pagrindu; 2. 2) turi tarptautiniu mastu pripažįstamą programinės įrangos eksperto kvalifikaciją, patvirtintą Oracle Certified Professional sertifikatu arba kitu lygiaverčiu dokumentu. |
| 4. | Reikalavimai **WEB technologijų specialistui**:   1. turi būti dalyvavęs ne mažiau kaip 1 (viename) sėkmingai įvykdytame (baigtame) projekte (sutartyje), susijusiame su informacinių sistemų ir/ar registrų priežiūros ir/arba atnaujinimu, vykdant informacinių sistemų ar registrų priežiūros ir/arba atnaujinimo darbus JAVA arba lygiaverčių technologijų pagrindu; 2. turi tarptautiniu mastu pripažįstamą WEB technologijų eksperto kvalifikaciją, patvirtintą Oracle Certified Associate Java Programmer sertifikatu arba kitu lygiaverčiu dokumentu. |
| 5. | Reikalavimai **duomenų bazių specialistui**:   1. ne trumpesnę nei 3 metų praktinę duomenų bazių administravimo darbo patirtį, administruojant didelės apimties duomenų bazių informacines sistemas ir/arba registrus, dirbant su Oracle 12c (arba naujesnių versijų) duomenų bazių valdymo sistemomis (arba lygiavertėmis);   turi tarptautiniu mastu pripažįstamą duomenų bazių eksperto kvalifikaciją, patvirtintą Oracle Database 12c Administration sertifikatu arba kitu lygiaverčiu dokumentu. |
| 6. | Reikalavimai **sistemų integravimo specialistui**:  1) turi būti dalyvavęs ne mažiau kaip 1 (viename) sėkmingai įvykdytame (baigtame) projekte (sutartyje), kuriame buvo panaudoti SOA (angl. service oriented architecture) arba lygiaverčių sistemų kūrimo/modifikavimo sprendimai;  2) turi tarptautiniu mastu pripažįstamą sistemų ir/ar registrų integravimo specialisto kvalifikaciją patvirtintą Oracle Certified Professional Java EE Web Services sertifikatu arba kitu lygiaverčiu dokumentu. |

3.2. Klientas įsipareigoja:

3.2.1. sumokėti Paslaugų teikėjui už tinkamai ir faktiškai suteiktas paslaugas Sutartyje numatyta tvarka ir sąlygomis;

3.2.2. teikti Paslaugų teikėjui Sutarčiai vykdyti pagrįstai reikalingą turimą informaciją;

3.2.3. ne vėliau kaip per 5 (penkias) darbo dienas nuo Paslaugų teikėjo pasirašyto paslaugų perdavimo–priėmimo akto gavimo dienos priimti faktiškai ir tinkamai suteiktas paslaugas, pasirašydamas paslaugų perdavimo–priėmimo aktą, arba raštu informuoti Paslaugų teikėją apie atsisakymą priimti paslaugas, nurodydama pašalinti trūkumus per 3 (tris) darbo dienas nuo raštiškų pastabų gavimo dienos;

3.2.4. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos deleguoti atstovą spręsti ginčo;

3.2.5. nedelsdamas raštu pranešti Paslaugų teikėjui apie savo pasikeitusius rekvizitus, teisinį statusą, paskirtą atstovą.

3.3. Šalys privalo laikytis konfidencialumo įsipareigojimų. Konfidencialia informacija laikoma informacija, kurią Šalis pažymėjo ar kitaip raštu nurodė kaip privačią ar konfidencialią arba informaciją, kurią remiantis aplinkybėmis, susijusiomis su informacijos atskleidimu, gaunanti Šalis pagrįstai turėtų pripažinti esant konfidencialia. Ji apima neviešą informaciją, susijusią su abiejų Šalių veikla bei šios Sutarties vykdymu. Konfidencialią informaciją gavusi Šalis privalo ją naudoti tik vykdydama Sutartį ir užtikrinti, kad gauta konfidenciali informacija nebus naudojama tokiu būdu, kuri pakenktų informaciją perdavusiai Šaliai. Per 5 (penkias) darbo dienas nuo Sutarties įsigaliojimo, Paslaugų teikėjas turi pateikti Klientui jo specialistų, vykdysiančių Sutartį, pasirašytus konfidencialumo pasižadėjimus (Sutarties 3 priedas). Jei Paslaugų teikėjas keičia ar skiria papildomą specialistą Sutarčiai įgyvendinti, kartu su prašymu skirti (pakeisti) specialistą, turi būti pateiktas kiekvieno specialisto pasirašytas konfidencialumo pasižadėjimas.

3.4. Kiti Šalių įsipareigojimai nurodyti Sutarties prieduose.

**4. ŠALIŲ TEISĖS**

4.1. Paslaugų teikėjas turi teisę:

4.1.1. reikalauti, kad Klientas priimtų tinkamai ir faktiškai suteiktas paslaugas arba atsisakyti vykdyti Sutartį, jeigu Klientas, pažeisdamas savo įsipareigojimus, nepriima ar atsisako priimti tinkamai ir faktiškai suteiktas paslaugas;

4.1.2. reikalauti iš Kliento sumokėti už tinkamai ir faktiškai suteiktas paslaugas Sutartyje nurodyta tvarka, sąlygomis ir terminais.

4.2. Klientas turi teisę:

4.2.1. nemokėti už tinkamai ir faktiškai suteiktas paslaugas, jeigu pateikta neteisinga PVM sąskaita faktūra (kol bus išsiaiškinta su Paslaugų teikėju ir bus pateikta teisinga PVM sąskaita faktūra);

4.2.2. nustatęs paslaugų trūkumus, reikalauti, kad Paslaugų teikėjas neatlygintinai pašalintų paslaugų trūkumus per 3 (tris) darbo dienas nuo raštiškų pastabų gavimo dienos ir (arba) atlygintų nuostolius, susijusius su netinkamu pirkimo sutarties vykdymu;

4.2.3. Paslaugų teikėjui neįvykdžius Kliento reikalavimų, nurodytų Sutarties 4.2.2 papunktyje, ar Paslaugų teikėjui nevykdant Sutarties, vienašališkai nutraukti Sutartį ir reikalauti nuostolių atlyginimo.

4.2.4. priskaičiuotų delspinigių suma mažinti savo piniginę prievolę Paslaugų teikėjui.

4.3. Kitos Šalių teisės nurodytos Sutarties prieduose.

**5. ŠALIŲ ATSAKOMYBĖ**

5.1. Už įsipareigojimų, prisiimtų Sutartimi, nevykdymą arba netinkamą vykdymą Šalys atsako įstatymų nustatyta tvarka, atsižvelgdamos į Sutartyje nustatytus ypatumus.

5.2. Paslaugų teikėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkti tretieji asmenys.

5.3. Nei viena iš Šalių nėra atsakinga už įsipareigojimų nevykdymą ar netinkamą vykdymą, jeigu juos vykdyti trukdė nenugalima jėga (*force majeure*). Tokiu atveju Šalis, dėl nenugalimos jėgos negalinti vykdyti savo įsipareigojimų, privalo nedelsdama pranešti apie tai kitai Šaliai, nurodydama aplinkybes, kurios trukdo jai vykdyti sutartinius įsipareigojimus, ir sutartinius įsipareigojimus, kurių ji negalės vykdyti. Tokiu atveju prievolių vykdymas sustabdomas, kol išnyks minėtos aplinkybės. Jeigu šio pranešimo kita Šalis negauna per protingą laiką po to, kai Sutarties neįvykdžiusi Šalis sužinojo ar turėjo sužinoti apie nenugalimą jėgą lemiančias aplinkybes, tai pastaroji Šalis privalo atlyginti kitai Šaliai dėl negauto pranešimo susidariusius nuostolius.

5.4. Pasibaigus nenugalimą jėgą lemiančioms aplinkybėms, Šalis, dėl nenugalimos jėgos negalėjusi vykdyti savo įsipareigojimų, privalo nedelsdama pranešti apie tai kitai Šaliai ir atnaujinti savo įsipareigojimų vykdymą. Tačiau tais atvejais, kai dėl nenugalimos jėgos Šalis nevykdo savo sutartinių įsipareigojimų daugiau kaip 30 (trisdešimt) dienų, kita Šalis turi teisę nedelsdama nutraukti Sutartį, pranešdama kitai Šaliai apie tai raštu.

**6. PASLAUGŲ TEIKĖJO TEISĖ PASITELKTI TREČIUOSIUS ASMENIS (SUBTEIKIMAS)**

6.1. Paslaugų teikėjas Sutarties vykdymui gali pasitelkti:

6.1.1. savo pasiūlyme nurodytus subteikėjus (UAB „iTree Lietuva“), kuriais grindžiama Paslaugų teikėjo kvalifikacija;

6.1.2. kitus subteikėjus, jeigu pasiūlymo pateikimo metu jie buvo žinomi (UAB „Insoft“).

6.2. Subteikėjo pasitelkimas nekeičia Paslaugų teikėjo atsakomybės dėl sutarties įvykdymo.

6.3. Paslaugų teikėjas gali pakeisti subteikėjus, jeigu Sutarties vykdymo metu jie:

6.3.1. netinkamai vykdo įsipareigojimus Paslaugų teikėjui, nepajėgūs vykdyti įsipareigojimų Paslaugų teikėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų;

6.3.2. Paslaugų teikėjo pasiūlyme nurodyto subteikėjo, kuriuo grindžiama Paslaugų teikėjo kvalifikacija, padėtis atitinka bent vieną iš pirkimo dokumentuose, vadovaujantis VPĮ 46 straipsniu, nustatytų pašalinimo pagrindų;

6.3.3. Paslaugų teikėjas iš anksto raštu turi informuoti Klientą, nurodydamas subteikėjų pakeitimo priežastis ir būsimus subteikėjus. Pasitelkdamas ir vėliau keisdamas subteikėjus Paslaugų teikėjas turi užtikrinti, kad subteikėjai yra pajėgūs ir kompetentingi tinkamam jiems pavestų užduočių vykdymui.

6.4. Jeigu keičiami,

6.4.1. Paslaugų teikėjo pasiūlyme nurodyti subteikėjai, kuriais grindžiama Paslaugų teikėjo kvalifikacija, Paslaugų teikėjas privalo pateikti jų pašalinimo pagrindų nebuvimą, kvalifikaciją patvirtinančius dokumentus tai dienai, kai Paslaugų teikėjas kreipiasi į Klientą su prašymu pakeisti subteikėjus. Prieš duodamas sutikimą keisti Paslaugų teikėjo pasiūlyme nurodytus subteikėjus, kuriais grindžiama Paslaugų teikėjo kvalifikacija, Klientas privalo patikrinti naujų, Paslaugų teikėjo pasiūlyme nenurodytų, subteikėjų, kuriais grindžiama Paslaugų teikėjo kvalifikacija, pašalinimo pagrindų nebuvimą ir kvalifikacijos atitiktį.

6.4.2. Paslaugų teikėjo pasiūlyme nurodyti subteikėjai, Paslaugų teikėjas kreipiasi į Klientą su prašymu juos pakeisti. Prieš duodamas sutikimą keisti Paslaugų teikėjo pasiūlyme nurodytus subteikėjus, Klientas privalo atlikti jų patikrą Lietuvos Respublikos Nacionaliniam saugumui užtikrinti svarbių objektų apsaugos įstatyme nustatyta tvarka ir Paslaugų teikėjas turės pateikti tokiai patikrai atlikti reikalingus dokumentus. Taip pat naujai pasitelkiami subteikėjai turės atitikti pirkimo dokumentų kvalifikacinių reikalavimų lentelės 4.1.3 ir 4.1.4 punktuose keliamus kvalifikacinius reikalavimus.

6.5. Subteikėjai gali būti keičiami tik gavus rašytinį Kliento sutikimą.

6.7. Tiesioginis atsiskaitymas su subteikėjais dėl Sutarties pobūdžio negalimas.

**7. SUTARTIES ĮVYKDYMO UŽTIKRINIMAS**

7.1. Sutarties įvykdymas privalo būti užtikrintas pateikiant Lietuvos Respublikoje ar užsienio valstybėje registruoto banko garantiją (originalą). Sutarties įvykdymo užtikrinimo vertė turi būti ne mažesnė kaip 5 (penki) procentai visos Sutarties kainos be PVM.

7.2. Sutarties įvykdymo užtikrinimas turi būti pateiktas ne vėliau kaip per 5 (penkias) darbo dienas po Sutarties pasirašymo ir turi galioti ne trumpiau kaip iki 30 (trisdešimt) kalendorinių dienų po Sutartyje numatyto paslaugų teikimo termino pabaigos.

7.3. Jei Paslaugų teikėjas nevykdo savo sutartinių įsipareigojimų Sutartyje ar užsakyme nurodytais terminais, Klientas turi teisę be oficialaus įspėjimo ir neribodamas kitų savo teisių gynimo būdų pradėti skaičiuoti 0,04 (keturių šimtųjų) procento dydžio delspinigius nuo nustatytais terminais neteiktų paslaugų kainos be PVM už kiekvieną uždelstą dieną.

7.4. Jei Paslaugų teikėjas nevykdo ar netinkamai vykdo savo sutartinius įsipareigojimus, spręsdamas sutrikimus su Klientu suderintais terminais, už kiekvieną pavėluotą incidento sprendimo/sutrikimo šalinimo darbo dieną moka 50 (penkiasdešimt) procentų nuo Sutarties 2.1 papunkčio lentelėje nurodyto paslaugų valandinio įkainio dydžio delspinigius.

7.5. Jei Klientas nevykdo savo sutartinių įsipareigojimų apmokėti už paslaugas Sutartyje numatytais terminais, Klientas, Paslaugų teikėjo pareikalavimu, moka 0,04 (keturių šimtųjų) procento dydžio delspinigius nuo laiku neapmokėtos sumos be PVM už kiekvieną uždelstą dieną.

7.6. Sutarties 7.3 ar 7.4 papunkčiuose nurodytais atvejais, Klientas turi teisę pasinaudoti Sutarties 7.1 ir 7.2 papunkčiuose nurodytu Sutarties įvykdymo užtikrinimu (banko garantija).

**8. SUTARTIES GALIOJIMAS**

8.1. Sutartis įsigalioja nuo Sutarties pasirašymo ir Sutarties įvykdymo užtikrinimo, nurodyto Sutarties 7.1 papunktyje, pateikimo dienos ir galioja iki visiško Šalių sutartinių įsipareigojimų įvykdymo.

8.2. Sutartis yra nutraukiama nedelsiant, kai Lietuvos Respublikos Vyriausybė Svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų (Lietuvos Respublikos viešųjų pirkimų įstatymo 87 str. 3 d.).

8.3. Nutraukus Sutartį ar jai pasibaigus, lieka galioti Sutarties nuostatos, susijusios su ginčų nagrinėjimo tvarka, taip pat visos kitos Sutarties nuostatos, jeigu šios nuostatos pagal savo esmę lieka galioti ir po Sutarties nutraukimo.

8.4. Jei viena iš Šalių nevykdo sutartinių įsipareigojimų ar juos vykdo netinkamai ir tai yra esminis Sutarties pažeidimas, kita Šalis gali vienašališkai nutraukti Sutartį, raštu įspėjusi apie tai kitą Šalį prieš 14 (keturiolika) dienų ir pateikusi pagrįstus motyvus. Esminis Sutarties pažeidimas turi būti suprantamas ir pagal Lietuvos Respublikos civilinio kodekso 6.217 straipsnio 2 dalies kriterijus, ir pagal Sutartį (kai Šalys susitaria, ką laikys esminiu Sutarties pažeidimu). Šalys susitaria, kad esminiu Sutarties pažeidimu pagal pirkimo Sutartį laikomi:

8.4.1. Kliento mokėjimo prievolės termino praleidimas daugiau kaip 30 (trisdešimt) dienų;

8.4.2. Paslaugų teikėjo sutartinių įsipareigojimų terminų, nurodytų paraiškoje, praleidimas:

8.4.2.1. teikiant Sutarties 1 priedo 1.2.2, 3.1 papunkčiuose nustatytas užsakomąsias paslaugas – daugiau kaip 30 (trisdešimt) dienų;

8.4.2.2. teikiant Sutarties 1 priedo 1.2.1 ir 2.4 papunkčiuose nustatytas taikomosios programinės įrangos sutrikimų šalinimo paslaugas – daugiau nei trys kartai vėluojant suteikti paslaugas ilgiau nei 24 valandas, skaičiuojant nuo Sutarties 1 priede numatytos reakcijos terminų pabaigos;

8.4.3. dėl Paslaugų teikėjo kaltės prarasti, pakeisti ar/ir sugadinti VRS registrų arba informacinių sistemų duomenys.

8.5. Klientas turi teisę vienašališkai nutraukti Sutartį, apie tai pranešęs Paslaugų teikėjui raštu prieš 60 (šešiasdešimt) dienų. Šiuo atveju Klientas privalo sumokėti Paslaugų teikėjui kainos dalį, proporcingą suteiktoms paslaugoms, ir atlyginti kitas protingas išlaidas, kurias Paslaugų teikėjas, norėdamas įvykdyti Sutartį, padarė iki pranešimo apie Sutarties nutraukimą gavimo iš Kliento momento. Paslaugų teikėjas turi teisę vienašališkai nutraukti Sutartį tik dėl svarbių priežasčių, apie tai pranešęs Klientui raštu prieš 60 (šešiasdešimt) dienų. Šiuo atveju Paslaugų teikėjas privalo visiškai atlyginti Kliento patirtus nuostolius.

8.6. Sutartis bet kada gali būti nutraukta raštišku abiejų Šalių susitarimu, Lietuvos Respublikos viešųjų pirkimų įstatymo 90 straipsnio nustatytais atvejais ir tvarka bei kitų teisės aktų numatytais atvejais.

**9. SUTARTIES VYKDYMO SUSTABDYMAS**

9.1. Esant svarbioms aplinkybėms, nepriklausančiomis nuo Paslaugų teikėjo valios, dėl kurių Paslaugų teikėjas negali vykdyti savo sutartinių įsipareigojimų ir/arba esant kitoms nenumatytoms aplinkybėms (pavyzdžiui pasikeitus galiojančiam teisės aktui ar įsigaliojus naujam teisės aktui, kuris turi įtakos šios Sutarties vykdymui, kitos aplinkybės, kurios nebuvo žinomos pirkimo vykdymo metu su kuriomis susidurtų bet kuris kitas Klientas), Klientas turi teisę sustabdyti paslaugų teikimo termino(ų) eigą.

9.2. Atsiradus aplinkybėms, dėl kurių Paslaugų teikėjas negali vykdyti sutartinių įsipareigojimų, Paslaugų teikėjas apie tai nedelsdamas privalo informuoti Klientą, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančią nuo Paslaugų teikėjo. Išnykus aplinkybėms, trukdžiusioms Paslaugų teikėjui vykdyti sutartinius įsipareigojimus, sustabdytas paslaugų teikimo terminas(ai) atnaujinamas.

9.3. Sutartinių įsipareigojimų vykdymo sustabdymo terminas – iki 6 (šešių) savaičių.

9.4. Sutartinių įsipareigojimų vykdymo sustabdymas visais Sutartyje numatytais atvejais turi būti raštiškas, nurodant priežastis ir sustabdymo terminą, bei pridedant dokumentus, patvirtinančius sustabdymo pagrindą (jeigu tokie yra).

9.5. Tais atvejais, kai Sutarties vykdymas sustabdomas likus iki Sutarties termino pabaigos mažiau laiko, nei galimas sustabdymo terminas, po sustabdymo pratęsiant vykdymo terminą, pratęsimas turi būti tam terminui, kuris sustabdymo metu buvo likęs iki Sutartinių įsipareigojimų įvykdymo pabaigos.

9.6. Tais atvejais, kai Sutarties vykdymas sustabdomas likus iki Sutarties termino pabaigos daugiau laiko, nei galimas sustabdymo terminas, paslaugų teikimo terminas pratęsiamas tokiam laikotarpiui, kuriam jis buvo sustabdytas.

**10. KITOS SĄLYGOS**

10.1. Sutarties sąlygos Sutarties galiojimo laikotarpiu gali būti keičiamos šioje Sutartyjeir Lietuvos Respublikos viešųjų pirkimų įstatymo 89 straipsnyje numatytais atvejais ir tvarka. Sutarties sąlygų keitimą gali inicijuoti kiekviena šalis, pateikdama kitai šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti per 20 (dvidešimt) dienų ir kitai šaliai pateikti motyvuotą raštišką atsakymą. Sutarties sąlygų keitimas įforminamas šalių sutarimu raštu, kuris tampa neatskiriama Sutarties dalimi.

10.2. Visi rezultatai ir su jais susijusios teisės, įgytos vykdant Sutartį, įskaitant autorines turtines ir kitas intelektinės ar pramoninės nuosavybės teises, išskyrus asmenines neturtines teises į intelektinės veiklos rezultatus, yra Kliento nuosavybė, kurią Klientas gali naudoti, publikuoti, perleisti ar perduoti kaip mano esant tinkama ir be jokių geografinių ar kitų apribojimų. Be išankstinio raštiško Kliento sutikimo Paslaugų teikėjas negali publikuoti straipsnių apie paslaugas, jais remtis teikdamas bet kokias paslaugas kitiems, naudoti Kliento ženklus ar pavadinimą ar atskleisti iš Kliento gautą informaciją. Paslaugų teikėjas garantuoja nuostolių atlyginimą Klientui dėl bet kokių reikalavimų, kylančių dėl autorių teisių, patentų, licencijų, brėžinių, modelių, prekės pavadinimų ar prekės ženklų naudojimo, išskyrus atvejus, kai toks pažeidimas atsiranda dėl Kliento kaltės.

10.3. Klientas atsakingu už Sutarties vykdymą asmeniu skiria Informatikos ir ryšių departamento prie Lietuvos Respublikos vidaus reikalų ministerijos Informacinių sistemų plėtros skyriaus vedėją Romualdą Jakelienę (el.paštas romualda.jakeliene@vrm.lt, tel. (8 5) 271 8385). Asmuo, atsakingas už Sutarties ir jos pakeitimų paskelbimą Centrinėje viešųjų pirkimų informacinėje sistemoje yra Karolis Klusevičius, Turto valdymo ir ūkio departamento prie Lietuvos Respublikos vidaus reikalų ministerijos Viešųjų pirkimų skyriaus vedėjas (el. paštas karolis.klusevicius@vrm.lt, tel. (8 5) 271 7242) arba jo paskirtas asmuo.

10.4. Šalių tarpusavio santykiai, neaptarti Sutartyje, reguliuojami Lietuvos Respublikos civilinio kodekso ir kitų teisės aktų nustatyta tvarka.

10.5. Visi ginčai, kylantys iš Sutarties, sprendžiami gera valia ir bendru Sutarties Šalių sutarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet koks ginčas sprendžiamas Lietuvos Respublikos teismuose. Derybų pradžia laikoma diena, kurią viena iš Šalių pateikė prašymą raštu kitai Šaliai su siūlymu pradėti derybas.

10.6. Sutartyje nurodyti Šalių rekvizitai, atsakingi asmenys ir jų kontaktiniai duomenys gali būti keičiami informuojant kitą Sutarties Šalį Sutartyje numatytu būdu per 3 (tris) darbo dienas nuo tokių duomenų pasikeitimo, nepasirašant atskiro susitarimo dėl Sutarties pakeitimo, tokį raštą laikant neatskiriama Sutarties dalimi.

10.7. Sutarčiai aiškinti bei ginčams spręsti taikoma Lietuvos Respublikos teisė.

10.8. Sutarties Šalys susirašinėja lietuvių kalba. Jei Sutartyje nenustatyta kitaip, visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu (patvirtinant gavimą) toliau nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą.

10.9. Sutarties neatskiriami priedai:

10.9.1. Sutarties 1 priedas – Techninė specifikacija, 4 lapai;

10.9.2. Sutarties 2 priedas – Paslaugų teikėjo pateikta užpildyta pasiūlymo forma, 2 lapai;

10.9.3. Sutarties 3 priedas – Konfidencialumo pasižadėjimo neatskleisti informacijos, kuri taps žinoma vykdant sutartį, forma, 2 lapai;

10.9.4. Sutarties 4 priedas – Paraiškos paslaugoms suteikti forma, 1 lapas;

10.9.5. Sutarties 5 priedas – Paslaugų priėmimo–perdavimo akto forma, 1 lapas.

**11. ŠALIŲ REKVIZITAI**

|  |  |
| --- | --- |
| **KLIENTAS**  **Informatikos ir ryšių departamentas**  **prie Lietuvos Respublikos**  **vidaus reikalų ministerijos**  Duomenys kaupiami ir saugomi Juridinių  asmenų registre, kodas 188774822  Biudžetinė įstaiga  Šventaragio g. 2, 01510 Vilnius  Tel.: (8 5) 271 7177  Faks.: (8 5) 271 8921  El. paštas: ird@vrm.lt  A. s. LT77 4010 0510 0497 3946  Luminor Bank AS  Banko kodas 40100  Direktorius      Tomas Stankevičius | PASLAUGŲ TEIKĖJAS **UAB „Asseco Lietuva“**  Duomenys kaupiami ir saugomi Juridinių asmenų registre, kodas 302631095  PVM mokėtojo kodas LT100006181715  Kalvarijų g. 125B, 08221 Vilnius  Tel. (8 5) 210 2400  Faks. (8 5) 210 2401  El. paštas: info@asseco.lt  A. s. LT64 7044 0600 0770 5693  AB SEB bankas  Banko kodas 70440  Generalinis direktorius      Albertas Šermokas |